采桑子

采桑子，词牌名，又稱《罗敷媚》、《醜奴兒》等。雙調四十四字，上下阕各四句、三平韵，一韵到底。上下闋第三句常用叠韵。

異名 
采桑子源於唐代教坊曲《楊下採桑》。南唐李煜詞名《醜奴兒令》，馮延巳詞名《羅敷媚歌》，賀鑄詞名《醜奴兒》，陳師道詞名《羅敷媚》。

词牌格式 
註：表示平聲，表示仄聲，表示本仄可平，表示本平可仄，粗體表示韻腳。

正體 
雙調四十四字，上下阕各四句、三平韵。

例词：
和凝

蝤蠐領上訶梨子，繡帶雙垂。椒戶閒時，競學摴蒲賭荔枝。

叢頭鞋子紅編細，裙窣金絲。無事顰眉，春思翻教母親疑。

欧阳修

画船载酒西湖好，急管繁弦，玉盏催传，稳泛平波任醉眠。

行云却在行舟下，空水澄鲜，俯仰流连，疑是湖中别有天。

吕本中 

恨君不似江楼月，南北东西。南北东西，只有相随无别离。

恨君却似江楼月，暂满还亏。暂满还亏，待得团圆是几时？

辛弃疾《醜奴兒·書博山道中壁》

少年不识愁滋味，爱上层楼。爱上层楼，为赋新词强说愁。

而今识尽愁滋味，欲说还休。欲说还休，却道天凉好个秋。

辛弃疾

此生自斷天休问，独倚危楼。独倚危楼。不信人间别有愁。

君来正是眠时节，君且归休。君且归休。说与西风一任秋。

毛泽东《重阳》

人生易老天难老，岁岁重阳。今又重阳，战地黄花分外香。

一年一度秋风劲，不似春光。胜似春光，寥廓江天万里霜。

周邦彥

南枝度臘開全少，疏影當軒。一種宜寒。自共清蟾別有緣。

江南風味依然在，玉貌韶顏。今夜憑闌。不似釵頭子細看。

李清照

晚來一陣風兼雨，洗盡炎光。理罷笙簧，卻對菱花淡淡妝。

絳綃縷薄冰肌瑩，雪膩酥香。笑語檀郎，今夜紗櫥枕簟涼。

參考文獻 

清·王奕清 等.《欽定詞譜》. 中國書店. 2010年1月出版. ISBN 9787806637470.

词牌